Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 2 Pv 470/14/4404	Nové Zámky, 20.8.2015
EEČ : 2-33-89-2015

U Z N E S E N I E

Trestná vec:	obvinená XXXXX  
Prečin:	Sprenevera podľa § 213 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Nové Zámky
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 1.7.2014, spisová značka 2 Pv 470/14/4404, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
ako hmotne zodpovedná pracovníčka Okresného úradu XXXXX, v presne nezistenom čase v mesiaci apríl 2014, si vzala z pracoviska 200 ks stravných lístkov v nominálnej hodnote 3,20 € za jeden kus, ktoré boli určené pre pracovníkov úradu, tieto použila pre svoju osobnú potrebu, čím spôsobila poškodenému Okresnému úradu XXXXX, XXXXX, 940 01 XXXXX, škodu v celkovej výške 640,--€.

Uznesením prokurátora Okresnej prokuratúry XXXXX zo dňa 1.7.2014, spisová značka 2 Pv 470/14/4404, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením námestníčky okresnej prokurátorky v Nových Zámkoch spisovej značky 2 Pv 470/14/4404-4 zo dňa 01.07.2014, ktoré nadobudlo právoplatnosť dňa 18.07.2014, bolo podľa § 216 odsek 1 písmeno a), b), c) Trestného poriadku podmienečne zastavené trestné stíhanie proti obvinenej XXXXX pre prečin sprenevery podľa § 213 odsek 1 Trestného zákona, ktorého sa dopustila na tom skutkovom základe, že ako hmotne zodpovedná pracovníčka Okresného úradu XXXXX, v presne nezistenom čase v mesiaci apríl 2014, si vzala z pracoviska 200 ks stravných lístkov v nominálnej hodnote 3,20 € za jeden kus, ktoré boli určené pre pracovníkov úradu, tieto použila pre svoju osobnú potrebu, čím spôsobila poškodenému Okresnému úradu XXXXX, XXXXX, 940 01 XXXXX, škodu v celkovej výške 640,--€.
	Podľa § 216 odsek 2 Trestného poriadku bola obvinenej určená skúšobná doba v trvaní jeden rok, ktorá uplynula dňom 18.07.2015.   
	Po uplynutí skúšobnej doby boli do spisu zabezpečené podklady potrebné pre rozhodnutie o osvedčení obvinenej, z ktorých vyplývajú nasledovné skutočnosti: 
	Z miesta trvalého bydliska nie sú o obvinenej uvádzané poznatky, bližšie charakterizujúce jej povahu, je hodnotená kladne, nemá záznam v evidencii priestupkov a ani nebola dosiaľ súdne trestaná. Spôsobenú škodu uhradila ešte pred rozhodnutím o podmienečnom zastavení trestného stíhania. 
	Je teda možné konštatovať, že obvinená v rámci skúšobnej doby podmienečného zastavenia trestného stíhania viedla riadny život a splnila tak všetky zákonné podmienky pre rozhodnutie o tom, že sa osvedčila. 
	S poukazom na uvedené odôvodnenie som rozhodla tak, ako je to opísané vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Žibritová
prokurátorka